###### Līgums Nr. 01 – 29/ 259

Rīgā 2018. gada 02. jūlijā

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk saukta – Pasūtītājs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuras darbojas pamatojoties uz Statūtiem, no vienas puses, un

 ***SIA “Hagberg”***, reģ. Nr. 40103233073, turpmāk saukta – Izpildītājs, tās valdes locekļa Ivara Lukaševiča personā, kurš rīkojas uz statūtu pamata, no otras puses, abi kopā turpmāk Puses, pastāvot pilnīgai vienprātībai, bez viltus, maldiem un spaidiem, saskaņā ar likumu "Publisko iepirkumu likums" un iepirkuma procedūru **“Teritorijas apsaimniekošanas pakalpojumu sniegšana”,** (identifikācijas Nr. VSIA TOS 2018/13MP), noslēdza šādu iepirkuma līgumu, turpmāk - Līgums:

1. **Līguma priekšmets**
	1. Pasūtītājs uzdod un Izpildītājs sniegt slimnīcas teritorijas apsaimniekošanas pakalpojumus (turpmāk tekstā - Pakalpojumi) Rīgā, Duntes ielā 22 (kadastra nr. 01000170150, kopējā platība asfalts – 8750 m2, zālājs – 18000 m2, asfaltbetona bruģis – 250 m2 ) saskaņā ar Tehnisko specifikāciju – Tehnisko piedāvājumu (**1. pielikums**), turpmāk tekstā – Piedāvājums, un Pasūtītāja iepirkuma procedūras nolikuma Tehniskajā specifikācijā noteiktajām Darbu aprakstam un apjomiem, turpmāk tekstā – Darbi.
	2. Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī Izpildītāja darbiniekiem ir visas nepieciešamās iemaņas un zināšanas, kas nepieciešamas pilnīgai Līgumā paredzēto Darbu veikšanai.
	3. Izpildītājam par saviem līdzekļiem jānodrošina atbilstoši Iepirkuma procedūras dokumentācijai un Piedāvājumam Darbu veikšanai nepieciešamais darbaspēks, tehnika, darbarīki, materiāli, tehniskie līdzekļi u.c., kuru izmaksas ir ierēķinātas Līguma cenā.

**2. Līguma cena un norēķinu kārtība**

* 1. Kopējā līguma cena par šajā Līgumā noteikto Darbu izpildi, ko Pasūtītājs samaksā Izpildītājam ir **35317,98 EUR** (trīsdesmit pieci tūkstoši trīs simti septiņpadsmit eiro 98 centi) bez PVN, turpmāk tekstā – Līguma cena. Pasūtītājs samaksā Izpildītājam Līguma cenu saskaņā ar Līguma noteikumiem, ar nosacījumu, ka Izpildītājs pilnībā izpilda Līgumā noteiktās saistības. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
	2. Pasūtītājs samaksu Izpildītājam veic saskaņā ar Finanšu piedāvājumu (**2.pielikums**) un Izpildītāja izrakstīto rēķinu, pārskaitot naudu uz Izpildītāja norādīto bankas kontu 30 (trīsdesmit) kalendāro dienu laikā no rēķina izrakstīšanas dienas.
	3. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu kontā.
	4. Izpildītājs apliecina, ka **Līgumcenā ir iekļautas visas Darbu, darbaspēka, izmantojamās tehnikas, darbarīku, materiālu, tehnisko līdzekļu** u.c. izmaksas atbilstoši Iepirkuma procedūras nolikuma Tehniskajai specifikācijai un veicamo Darbu apjomam, kas nepieciešamas Līguma 1.1.punktā minēto Darbu savlaicīgai un kvalitatīvai veikšanai.
	5. Izpildītāja Piedāvājumā noteiktās cenas paliek nemainīgas visā Līguma izpildes laikā, izņemot gadījumu, ja Līguma darbības laikā Latvijas Republikā tiks mainīta pievienotās vērtības nodokļa likme un gadījumā, ja Latvijas Republikā tiek paaugstināts valstī noteiktais minimālās darba samaksas apmērs vairāk par 5%, Izpildītājs ir tiesīgs paaugstināt ikmēneša maksu par sniegtajiem pakalpojumiem proporcionāli darbaspēka izmaksu pieaugumam, kā arī Puses var pārskatīt nolīgtās cenas sakarā ar darba ņēmējiem saistīto nodokļu izmaiņām. Šādos gadījumā Izpildītājs informē Pasūtītāju rakstveidā vismaz 30 dienas iepriekš. Ja Puses nevienojas par ikmēneša maksas izmaiņām, tad katrai no Pusēm ir tiesības atkāpties no šī līguma, par to rakstiski paziņojot otrai Pusei 30 dienas iepriekš.

**3. Darbu izpildes noteikumi**

* 1. Darbi ir jāveic Iepirkuma procedūras nolikuma Tehniskajā specifikācijā un Piedāvājumā noteiktajā apjomā un termiņā, saskaņā ar Latvijas Republikā spēkā esošajiem normatīvajiem aktiem..
	2. Izpildītājs Līguma 1.1.punktā minētos Darbus apņemas uzsākt veikt **ar 2018. gada 09. jūlijā** Līguma beigu termiņš **2019.gada 09. jūlijs.**
	3. Ja Darbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Darbu veikšanas speciālists iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata arī jebkādu Darbu pārtraukšanu, kas rodas Pasūtītājasaistību nepildīšanas rezultātā vai pēc Pasūtītāja norādījuma.
	4. Izpildītājs atzīst, ka veicamie Darbi, to apjoms un termiņi ir skaidri un ka tos var realizēt atbilstoši Līguma noteikumiem, nepārkāpjot normatīvo aktu prasības un publiskos ierobežojumus.
	5. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā veiktu Darbus. Izpildītājs ir atbildīgs, lai Darbu izpildē tiktu ievēroti Latvijas Republikā spēkā esošie normatīvie akti, kas reglamentē šajā Līgumā noteikto Darbu veikšanu, tajā skaitā darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.
	6. Ja rodas nepieciešamība pēc papildus darbu veikšanas, tad Izpildītājs rakstiski par to informē Pasūtītāju, un Līdzējivar rakstiski vienoties par veicamajiem papildus darbiem un to izmaksām. Šajā gadījumā Izpildītāja Piedāvājuma finanšu piedāvājumā norādītie vienību izcenojumi, bet, ja tādi tur nebūs noteikti, Līdzēji atsevišķi vienosies par minēto darbu vienību izcenojumiem, par ko tiks sastādīts atsevišķs akts.

**4. Pasūtītāja pienākumi un tiesības**

4.1. **Pasūtītājs apņemas:**

* + 1. nodrošināt Izpildītājam pieeju Darbu veikšanas zonai;
		2. pēc Izpildītāja pieprasījuma sniegt tam visu Pasūtītāja rīcībā esošo vispārpieejamo informāciju, kas Izpildītājam nepieciešama Līgumā noteikto Darbu izpildei;
		3. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
		4. pieņemt izpildītos Darbus saskaņā ar Līguma noteikumiem, iepriekš pārliecinoties par to kvalitātes un apjomu atbilstību Līgumam un tā pielikumiem;
		5. samaksāt par kvalitatīvi izpildītajiem Darbiem saskaņā ar Līguma noteikumiem.
	1. **Pasūtītājam ir tiesības:**
		+ - 1. vienpusēji apturēt Darbus gadījumā, ja Izpildītājs pārkāpj normatīvo aktu prasības, kā arī citos šajā Līgumā noteiktajos gadījumos;

dot Izpildītājam saistošus norādījumus par Darbu izpildes kvantitāti un kvalitāti, pieprasīt paskaidrojumus no Izpildītāja;

jebkurā šī Līguma darbības laikā veikt Darbu kvalitātes pārbaudi;

neveikt samaksu par veiktajiem Darbiem, ja dokumentāli ar aktu, ko sastādījuši abi Līdzēji, konstatēta Darbu neatbilstoša kvalitāte, līdz šo trūkumu novēršanai ar Izpildītāja paša spēkiem un līdzekļiem noteiktajā termiņā.

**5. Izpildītāja pienākumi un tiesības**

* 1. **Izpildītājs apņemas:**
		1. veikt Darbus kvalitatīvi un Līgumā noteiktajos termiņos;
		2. veicot Darbus, izmantot atbilstošo apmācītu un kvalificētu personālu, specializētus transporta un tehniskos līdzekļus, ievērojot Latvijas Republikā spēkā esošo normatīvo aktu prasības;
		3. veikt Darbus atbilstoši Pasūtītāja Iepirkuma procedūras nolikuma Tehniskajā specifikācijā noteiktajām prasībām, saskaņā ar Latvijas Republikas normatīvajos aktos;
		4. par saviem materiāltehniskajiem līdzekļiem un ar savu darba spēku veikt visus darbus, kas saistīti ar Darbu sagatavošanu un ir nepieciešami savlaicīgai un kvalitatīvai Darbu izpildei;
		5. nodrošināt, lai Darbu izpildes procesa gaitā, Darbu norises vietās nevarētu piekļūt nepiederošas personas;
		6. Darbu izpildē izmantot tehniku, materiālus, izstrādājumus un iekārtas, kuru kvalitāte atbilst spēkā esošajiem normatīvajiem aktiem, standartiem un tehnisko noteikumu prasībām;
		7. nodrošināt, ka Izpildītāja Darbu vadītājs patstāvīgi atrodas darbu veikšanas objektā un ir sazvanāms arī brīvdienās un svētku dienās;
		8. veicot Darbus, ievērot darba aizsardzības, ugunsdrošības un satiksmes drošības noteikumus, kā arī citus Latvijas Republikā spējā esošos normatīvos aktus, kas regulē šādu Darbu veikšanu, veikt apkārtējās vides aizsardzības pasākumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		9. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līdzēju sākotnējās vienošanās, izņemot Līguma cenu;
		10. ievērot visus Pasūtītāja iebildumus un aizrādījumus, nekavējoties likvidēt visus norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar Izpildītāja Piedāvājuma finanšu piedāvājumu;
		11. veikt Darbu kvalitātes kontroli Darbu veikšanas vietā saskaņā ar Pasūtītāja noteiktajām prasībām, un Latvijas Republikā spēkā esošajiem normatīvajiem aktiem;
		12. pēc Pasūtītāja pieprasījuma sniegt atskaiti par izpildāmo darbu gaitu, ko paredz šis Līgums;
		13. līdz katra mēneša 5. (piektajam) datumam iesniegt Pasūtītājam Darbu izpildes nodošanas-pieņemšanas aktus un rēķinu par iepriekšējā mēnesī kvalitatīviem un termiņā izpildītiem Darbiem, atbilstoši Līgumam un tā pielikumiem;
		14. nekavējoties, ne vēlāk kā 2 (divu) dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ, un kuri var ietekmēt veicamo Darbu kvalitāti, termiņu un šī Līguma noteikumu izpildi;
	2. Visos gadījumos, ja Darbu veikšanas laikā vai, pieņemot paveiktos Darbus, Pasūtītājs konstatē nekvalitatīvi veiktus Darbus, Izpildītājs tos nekavējoties novērš par saviem materiāltehniskajiem līdzekļiem un ar savu darbaspēku.
	3. Pasūtītāja teritorijā esošā cilvēku traumas, ja tās radušās nekvalitatīvu Pakalpojumu sniegšanas rezultātā, darbarīku, materiālu, tehnisko līdzekļu un cita īpašuma bojāšanas vai iznīcināšanas, vai zuduma risku uzņemas Izpildītājs. Izpildītājs uzņemas arī darbarīku, materiālu, tehnisko līdzekļu nejaušas bojāšanas vai iznīcināšanas risku visā šī Līguma darbības laikā.
	4. Pasūtītāja teritorijā esošo cilvēku traumas, vai darbarīku, materiālu, tehnisko līdzekļu un cita īpašuma bojāšanas vai iznīcināšanas, vai zuduma gadījumā, nekavējoties tiek sastādīts akts, kurā cietušā persona, Pasūtītājs un Izpildītājs vienojas par zaudējumu atlīdzināšanu un/vai bojājumu novēršanu, nepieciešamības gadījumā piesaistot ekspertus, kuru pakalpojumus sedz vainīgā puse.
1. **Darbu nodošana un pieņemšana**
	1. Izpildītāja veiktajiem Darbiem ir jāatbilst Līgumā, tā pielikumos, un normatīvajos aktos noteiktajām prasībām un jābūt izpildītiem kvalitatīvi.
	2. Reizi mēnesī tiek sastādīts Darbu pieņemšanas–nodošanas akts, kas ir pamatā Izpildītāja rēķina izrakstīšanai. Bez parakstīta Darbu pieņemšanas–nodošanas akta Izpildītājam nav tiesību prasīt no Pasūtītāja rēķina samaksu.
	3. Nododot un pieņemot Darbus, Līdzēji sastāda Darbu izpildes nodošanas-pieņemšanas aktu saskaņā ar spēkā esošajiem normatīvajiem aktiem un Līgumu. Pirms Darbu izpildes pieņemšanas-nodošanas akta parakstīšanas Darbu kvalitāti izvērtē Pasūtītājs, piedaloties Izpildītāja pārstāvim.
	4. Ja pēc Pasūtītāja vai Izpildītāja iniciatīvas rodas nepieciešamība veikt Darbus, kuri nav paredzēti Līgumā un tam pievienotajos pielikumos, tad pirms šo Darbu uzsākšanas Līdzēji rakstiski vienojas.
	5. Izpildītājs nav tiesīgs bez Pasūtītāja rakstiskas piekrišanas veikt tādus Darbus, kuri Līgumā un tā pielikumos nav noteikti.
	6. Izpildītājs līdz katra mēneša 5.(piektajam) datumam iesniedz Pasūtītājam Darbu izpildes nodošanas-pieņemšanas aktu, kurā tiek detalizēti uzskaitīti iepriekšējā mēnesī kvalitatīvi un savlaicīgi veiktie Darbi. Pasūtītājam Darbu izpildes nodošanas- pieņemšanas akts jāizskata divu darba dienu laikā, pārbaudot izpildīto Darbu apjomu un kvalitāti un, ja Pasūtītājs konstatē, ka Darbu izpilde ir veikta atbilstoši Līgumam, tā pielikumiem un normatīvajiem aktiem, Līdzēji paraksta Darbu izpildes nodošanas-pieņemšanas aktu. Ja izpildīto Darbu pieņemšanas procesā tiek konstatēti nekvalitatīvi un/vai līdz galam nepadarīti Darbi, to pieņemšana ir pārtraucama un tiek sastādīts akts, kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi. Darbu izpildes pieņemšanas – nodošanas akts ir spēkā, ja to ir parakstījuši Pasūtītāja un Izpildītāja pilnvarotie pārstāvji.
	7. Ja Pasūtītājs neapstiprina iesniegto Darbu izpildes pieņemšanas - nodošanas aktu 2 (divu) darba dienu laikā, kā arī nav iesniedzis Izpildītājam pretenziju par izpildīto Darbu apjomu un kvalitāti, uzskatāms, ka minētais apstiprinājums ir noticis.
	8. Gadījumā, ja Izpildītājs nav novērsis aktā konstatētos nekvalitatīvos un/vai līdz galam nepadarītos Darbus Pasūtītāja noteiktajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Izpildītājs šādā gadījumā atlīdzina Pasūtītājam visus šajā sakarā radušos zaudējumus. Šie zaudējumi un aprēķinātais līgumsods tiek atskaitīti no Pasūtītāja ikmēneša maksājuma Izpildītājam.
	9. Ja Pasūtītājs, veicot ikdienas apgaitu, konstatē, ka Darbi nav veikti pilnībā vai veikti nekvalitatīvi, tas nekavējoties par to ziņo Izpildītāja pārstāvim un pieaicinot Izpildītāja darbinieku, sastāda Aktu. Izpildītājam 2 (divu) stundu laikā no Akta sastādīšanas jānovērš konstatētie trūkumi.
2. **Līdzēju atbildība**
	1. Izpildītājs ir atbildīgs par Darbu pienācīgu veikšanu, tā kvalitāti, atbilstību Līgumam un normatīvajiem aktiem.
	2. Izpildītājs ir atbildīgs par izmantotā darbaspēka atbilstošu kvalifikāciju un drošību, kā arī par Darbos izmantotajiem materiāliem, transportu un tehniskajiem līdzekļiem.
	3. Izpildītājs uzņemas pilnu atbildību par tā apakšuzņēmēju darbu izpildes kvalitāti, Darbu izpildes termiņu u.c. šī Līguma noteikumu ievērošanu.
	4. Ja Izpildītājs nepilda Līgumu pilnā apjomā un noteiktos termiņos (Līguma 9.2.2. punkts), vai ja Līgums tiek izbeigts Izpildītāja vainas dēļ (Līguma 9.2.1. punkts), Izpildītājs maksā Pasūtītājam līgumsodu par Līguma neizpildi vai nepienācīgu izpildi 10% (desmit procentu) apmērā no Līguma 2.1.punktā noteiktās Līguma cenas.
	5. Ja Izpildītājs nenovērš ar Aktu fiksētos trūkumus 2 (divu) stundu laikā no Akta sastādīšanas brīža, tad Pasūtītājs ir tiesīgs aprēķināt soda naudu 5% (piecu procentu) apmērā par katru Aktu no tā mēneša, kad konstatēti trūkumi, rēķina summas.
	6. Ja Izpildītājs vispār nenovērš Aktā konstatētos trūkumus, tad Pasūtītājam ir tiesības vienpusēji lauzt Līgumu un Izpildītājam ir pienākums samaksāt Līgumā noteikto līgumsodu un Pasūtītājam radušos zaudējumus.
	7. Līgumsods neatbrīvo Izpildītāju no turpmākās Līguma saistību izpildes un tiešo zaudējumu atlīdzināšanas pienākuma.
	8. Ja Pasūtītājs neizdara maksājumus Līgumā noteiktajā kārtībā, apmērā un termiņos, Pasūtītājs maksā par katru nokavēto dienu līgumsodu 0,2% (nulle komats divi procenti) apmērā no nokavētā maksājuma summas, ar nosacījumu, ja Izpildītājs ir rakstiski atgādinājis par nesamaksāto rēķinu un 5 (piecu) dienu laikā pēc šāda brīdinājuma saņemšanas Pasūtītājs rēķina samaksu nav veicis.
	9. Izpildītājs ir atbildīgs par konstatēto administratīvo pārkāpumu, attiecībā uz Darbu savlaicīgu vai kvalitatīvu neizpildi. Izpildītāja pienākums ir samaksāt līgumsodu un uzlikto naudas sodu par konstatēto administratīvo pārkāpumu.
	10. Līdzēji saskaņā ar Latvijas Republikā spēkā esošajiem normatīvajiem aktiem savstarpēji ir atbildīgi par Līguma saistību pārkāpšanu, otram Līdzējam.
	11. Izpildītājs ir atbildīgs par trešajām personām nodarītajiem tiešajiem zaudējumiem vai kaitējumu, t.sk. cilvēku veselībai un dzīvībai, kas radušies Darbu izpildes laikā un/vai nekvalitatīvi veikto vai neveikto Darbu izpildes dēļ.
3. **Nepārvaramas varas apstākļi**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc tā uzskata ir iespējama un paredzama tā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtēja rakstura apstākļu darbības apstiprinājumu un to raksturojumu.
	3. Jebkuram Līdzējam ir tiesības vienpusēji pārtraukt Līgumu, ja nepārvaramas varas vai ārkārtēja rakstura apstākļu ietekmes izbeigšanās nav paredzama vai tie nepārtraukti turpinās ilgāk kā 1 (vienu) mēnesi.
4. **Līguma izbeigšana**
	1. Līgums var tikt izbeigts to laužot tikai šajā Līgumā noteiktajā kārtībā vai Līdzējiem savstarpēji vienojoties.
	2. Pasūtītājs var 30 (trīsdesmit) dienas iepriekš ar rakstveida paziņojumu Izpildītājam par saistību neizpildīšanu, lauzt visu Līgumu vai tā daļu, jaIzpildītājs:
		1. neievēro Pasūtītāja vai Darbu izpildi regulējošo normatīvo aktu prasības;
		2. nespēj veikt Darbus Līgumā noteiktajos termiņos – ar nosacījumu, ka Izpildītājs 1 (vienas) dienas laikā no attiecīgā Akta parakstīšanas nav novērsis izdarīto pārkāpumu;
		3. ir atzīts par maksātnespējīgu, uzsākta tā likvidācija, vai tiek apturēta vai pārtraukta Izpildītāja saimnieciskā darbība.
	3. Šajā nodaļā minētā Līguma laušana neierobežo Pasūtītāja tiesības uz tiešo zaudējumu atlīdzību un līgumsodu.
	4. Izpildītājs šādas Līguma laušanas gadījumā 15 (piecpadsmit) dienu laikā no Līguma 9.2.punktā minētā paziņojuma saņemšanas dienas samaksā Pasūtītājam līgumsodu saskaņā ar Līguma noteikumiem.
	5. Ja Pasūtītājs izmanto tiesības vienpusēji lauzt Līgumu, Līdzēji sastāda aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.
	6. Līguma izbeigšanas gadījumā, Izpildītājs nekavējoties vai Pasūtītājanoteiktajā datumā:
		1. pārtrauc uzsāktos Darbus;
		2. veic visus pasākumus, lai Darbu veikšanas zona un Darbi tiktu atstāti kārtībā, atbilstoši normatīvo aktu prasībām;
		3. nodrošina, ka Izpildītāja personāls un apakšuzņēmēji atstāj Darbu veikšanas zonu;
		4. veic citas darbības, par kurām Līdzēji ir vienojušās.
	7. Gadījumā, ja Pasūtītājs nokavē maksājumu veikšanas termiņu par vairāk nekā 30 (trīsdesmit) dienām vai citādi traucē vai neļauj Izpildītājam veikt savas līgumsaistības, Izpildītājam ir tiesības ar ierakstītu vēstuli vai faksa paziņojumu (kura saņemšanu apstiprinājis Pasūtītājs) brīdināt Pasūtītāju par vienpusēju pirmstermiņa Līguma laušanu. Ja Pasūtītājs30 (trīsdesmit) darba dienu laikā no brīdinājuma saņemšanas neveic nokavēto maksājumu, tad Izpildītājs ir tiesīgs lauzt Līgumu.
5. **Piemērojamā likumdošana un strīdu atrisināšanas kārtība**
	1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek risināti savstarpēju pārrunu ceļā, ja nepieciešams, papildinot vai grozot Līguma tekstu.
	2. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikas normatīvajos aktos noteiktajā kārtībā.
	3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
6. **Izmaiņu veikšana Līgumā**
	1. Līdzēji, savstarpēji vienojoties, ir tiesīgi izdarīt izmaiņas Līgumā (izņemot Līguma cenu). Ikviena Līguma izmaiņa tiek noformēta rakstveidā un apliecināta ar abu Līdzēju parakstiem. Jebkuras izmaiņas vai papildinājumi kļūst par Līguma neatņemamu sastāvdaļu.
	2. Ja Līguma izpildes laikā ir radušies apstākļi, kas neizbēgami aizkavē Darbu izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas, Pasūtītājam ir jānovērtē situācija un, ja nepieciešams, Pasūtītājs var pagarināt Izpildītāja saistību izpildes termiņu. Šādā gadījumā pagarinājums ir jāakceptē abiem Līdzējiem ar Līguma izmaiņām.
7. **Nobeiguma noteikumi**
	1. Visiem paziņojumiem, ko Līdzēji sūta viens otram saskaņā ar Līgumu, ir jābūt rakstiskiem un ir jābūt nodotiem personīgi vai nosūtītiem pa faksu (ja otrs Līdzējs apstiprinājis tā saņemšanu) vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā.
	2. Gadījumā, ja kāds no Līdzējiem maina savu juridisko adresi, pasta adresi vai bankas rekvizītus, tas ne vēlāk kā 3 (trīs) dienu laikā rakstiski paziņo par to otram Līdzējam.
	3. Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	4. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā noteikto saistību izpildi, kuras netiek skartas sakarā ar šīm izmaiņām.
	5. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz zemāk norādīto adresi, ja vien Līdzējs – informācijas saņēmējs – nav iepriekš norādījis savādāk.
	6. Izpildītājs par savu pilnvaroto pārstāvi Līguma izpildes gaitā pilnvaro:\_\_\_\_\_\_\_\_\_\_\_\_\_\_\_
	7. Pasūtītājs par savu pilnvaroto pārstāvi Līguma izpildes gaitā pilnvaro Energo un saimniecības daļas vadītājs Dainis Kalniņš, tālr. 29215262, e-pasts Dainis.Kalnins@tos.lv.
	8. Līgums sagatavots latviešu valodā divos eksemplāros uz 8 lapaspusēm.
	9. Līgumam ir 2 (divi) pielikumi, kas ir šī Līguma neatņemamas sastāvdaļas:
		1. 1. pielikums –Tehniskās specifikācija – Tehniskais piedāvājums uz 6 lapaspusēm.
		2. 2. pielikums – Izpildītāja iesniegtais Finanšu piedāvājums uz 1 lapaspuses.
	10. Līguma viens eksemplārs atrodas pie Pasūtītāja, bet otrs pie Izpildītāja, un abiem eksemplāriem ir vienāds juridiskais spēks.
8. **Līdzēju paraksti un juridiskās adreses**

|  |  |
| --- | --- |
| **Pasūtītājs:** | **Izpildītājs:** |
| Valsts sabiedrība ar ierobežotu atbildību “**Traumatoloģijas un ortopēdijas slimnīca**”Reģ. Nr. 40003410729Duntes iela 22, Rīga, LV-1005„Swedbank” AS, Kods: HABALV22Konta Nr. LV92HABA0551009437916Tel.67399300, fakss 67392348 | **SIA “Hagberg”**Reģ. Nr. 40103233073Jūrmalas iela 13C, Piņķi, Babītes pagasts, Babītes novads, LV-2107  |
|  | \_\_\_\_\_\_\_\_\_\_\_\_\_\_\_\_\_\_\_\_\_ Z.vValdes priekšsēdētāja Anita Vaivode \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Modris Ciems | \_\_\_\_\_\_\_\_\_\_\_\_\_\_\_\_\_\_\_\_ Z.v. Valdes loceklis Ivars Lukaševičs |  |